Drága barátom!

Köszönöm a legutóbbi leveled, remélem jól szolgál saját és családod egészsége is. Az általad javasolt módosításokat megtekintettem és a szövegbe beillesztve is átnéztem őket. Köszönöm a szíves segítséged és pazar ötleteid. Be kell neked vallanom, több módosítás is kifejezetten tetszett. Ilyen volt az első szín 14. sorában ejtett változtatási javaslatod is, remekül egybefoglaltad és átfogalmaztad a gondolataim, és a mondat is tökéletesen illeszkedik a mű hangulatához, témájához és a stílusához is. Ennek ellenére több olyan javaslatod is van, amit művemben nem kívánok elhelyezni. Az egyik ilyen a negyedik színben található, a mű 743. sora, ami így szól: „Intésül annak, aki nagyra tör,” ezt kívánod te módosítani a következőre: „Intő rom annak, aki nagyra tör,”. Ezt a javítást én személy szerint szükségtelennek érzem, szerintem itt az én megfogalmazásom könnyebben eljut az olvasóhoz és az jobban megérti művem lényegét és mondanivalóját. Ugyanígy meg kívánom tartani a következő sorokat: 5. szín, 875. sor azaz: „Nagyoknak asztaláról – Óh te gyáva” és nem pedig „Gazdái asztaláról – Óh te gyáva” valamint a 6. szín, 1047. sora miszerint az eredeti: „ Kiábrándultál é hát?” marad a „Kijózanodtál-é hát helyett”. Ezen kívül több kisebb javítást és félre kívánok tenni esztétikai és művészi okokból, de összességében köszönöm a munkád és segítséged kedves barátom, mindet fontolóra vettem és szívem szerint használtam fel őket, mint láthatod.

Jó egészséget és vidámságot kíván:

Hálás barátod Imre